রাজু আলাউদ্দিন : হ্যাঁ, শুরু হওয়া উচিৎ, কারণ হচ্ছে যে আমরা যদি এটা না বুঝি তাহলে আমরা বুঝতে পারবো না আমাদের কী করা উচিৎ, তাই না? আমরা আজকে, ধরা যাক, নিকানোর পাররা’র এন্টিপোয়েট্রি, যেহেতু ওর মধ্যে অনেক চটকদার জিনিসও আছে, ফলে আমরা আকৃষ্ট হই, আকৃষ্ট হয়ে আমরা ঐরকম ভাবে শুধু কবিতা লিখতে জানি বা চেষ্টা করতে পারি। কিন্তু আসলে তো নিকানোর পাররা শুধু নিকারনো পাররাই না। কারণ নিকানোর পাররা কোত্থেকে এসেছে, নিকানোর পাররার বাবা কে? তার বাবা যে বিসেন্তে উইদোব্রো, তারও যে আবার দাদা আছে, এই গোটা ইতিহাসটা যদি আপনার হাতে না আসে তাহলে আমরা বুঝতে পারবে না যে, আমরা কী করতে চাচ্ছি বা কী করতে পারি।